Lokman Noor Adam

Dato' Lokman Noor bin Adam merupakan ahli UMNO. Pada 15 Julai 2021, beliau dijatuhi hukuman penjara sebulan oleh Mahkamah Tinggi Kuala Lumpur, setelah didapati bersalah menghina mahkamah kerana mengugut saksi utama Amhari Efendi dalam perbicaraan kes 1Malaysia Development Berhad membabitkan bekas perdana menteri Najib Razak.

Kontroversi

Dilucutkan Keahlian UMNO 
Pada 2 Januari 2020, 7 Pemimpin Pemuda UMNO bahagian telah membuat aduan dan laporan kepada Lembaga Disiplin UMNO serta mendesak agar Ahli Majlis Tertinggi parti itu Lokman Noor Adam disiasat kerana melanggar disiplin parti.

Mereka mendakwa Lokman sebagai ahli dan juga Ahli Majlis Tertinggi Umno telah melanggar disiplin parti kerana mempertikai keputusan yang dibuat pimpinan berhubung siasatan lembaga disiplin terhadap bekas Naib Presiden Hishammuddin Hussein.

Selain kes berkaitan Hishammuddin dan kritikan terhadap Zahid, Alfie dan tujuh pengadu lain turut mengadu beberapa kenyataan Lokman mengkritik timbalan presiden Mohamad Hasan dan Ketua Pemuda Umno Asyraf Wajdi Dusuki secara terbuka.

tujuh pemimpin Pemuda UMNO yang membuat aduan adalah:

 Shah Zanuriman Nuar Paras Khan - Ketua Pemuda UMNO Selayang
 Mohd Alfie Zainal Abidin - Ketua Pemuda UMNO Subang
 Zulkifli Rajalie - Ketua Pemuda UMNO Ampang
 Ahmad Feardaus Daud - Ketua Pemuda UMNO Gombak
 Mohamad Syahir Mohd Yusof - Ketua Pemuda UMNO Hulu Langat
 Ashrul Ashryzad Mohd Nashri - Ketua Pemuda UMNO Bandar Tun Razak
 Mohd Khairul Nizam Mohd Isa - Ketua Pemuda UMNO Bukit Bintang

Selain tujuh ketua pemuda ini, seorang ahli jawatankuasa Pemuda Umno Bahagian Subang, Izzat Zabir Sarif turut membuat aduan yang sama.

Pada 7 Februari 2020, Majlis Tertinggi UMNO telah mengeluarkan kenyataan berkenaan pemecatan dari Majlis Tertinggi UMNO dan menggugurkan keahliannya. Pada 30 September 2021, permohonan Lokman untuk menyertai kembali UMNO diterima oleh parti.

Skandal 1MDB

Pada 15 Julai 2021, Lokman dijatuhi hukuman penjara sebulan oleh Mahkamah Tinggi selepas didapati bersalah menghina mahkamah kerana mengugut saksi dalam perbicaraan kes 1Malaysia Development Berhad (1MDB) yang membabitkan bekas perdana menteri Najib Razak.

Pada 29 September 2022, pihak pendakwaan memohon Mahkamah Rayuan mengenakan hukuman lebih berat terhadap Lokman.

Lihat juga
 Skandal 1Malaysia Development Berhad 
 Kontroversi Najib Razak

Rujukan 

Anggota Pertubuhan Kebangsaan Melayu Bersatu
Bekas anggota Parti Keadilan Rakyat
Orang hidup
Kelahiran 1973
Orang dari Johor